Gila Gusti

Gila Gusti merupakan filem aksi komedi Malaysia 2022. Ia mengisahkan dua peminat gusti yang membantu seorang ahli gusti professional tempatan untuk mencari semula semangat demi menangi semula kejuaraan gusti selepas tewas.   

Ia ialah filem pertama bertemakan gusti profesional (pro wrestling) di Malaysia. Ia menampilkan ahli gusti professional terkenal di Malaysia iaitu Ayez Shaukat-Fonseka, dan dibintangi oleh Elizabeth Tan, Ayez Shaukat, dan Aisar Khaledd.   

Filem ini ditayangkan di pawagam pada 17 Mac 2022 di Malaysia, Brunei dan Singapura.

 Sinopsis 
Dua orang sahabat, Mamat dan Zul, obses terhadap gusti dan mengidolakan ahli gusti tempatan terkenal bernama Naga. Apabila Naga tewas dalam perlawanan besarnya dan patah semangat untuk terus bergusti, Mamat dan Zul nekad untuk membantu idola mereka mencari semula semangat yang hilang demi memenangi semua kejuaraan gusti Asia Pasifik. Berjayakah Mamat dan Zul membantu Naga?

 Pelakon 
 Syafie Naswip sebagai Mamat
 Elizabeth Tan sebagai Julia
 Ayez Shaukat Forseka Farid sebagai Naga
 Aisar Khaledd sebagai Zul
 Pekin Ibrahim sebagai Jiggy
 Jalaluddin Hassan sebagai Tiger Rajah
 Nia Atasha sebagai Soloz
 Gotham (Gautham Kanakaraj)
 Nor Diana
 The Wonderboy
 Poppy Sovia 

 Keluaran 
Filem ini memaparkan industri gusti profesional (pro wrestling) di Malaysia dan menampilkan adegan sebenar yang dilakukan oleh ahli gusti profesional. Pelakon utama Ayez Shaukat ialah ahli gusti profesional pertama dan terkenal di Malaysia. Dia juga pengasas syarikat gusti Malaysia Pro Wrestling (MyPW) dan APAC Wrestling di Malaysia.

Nor "Phoenix" Diana, ahli gusti profesional berhijab pertama turut berlakon dalam filem. Penggusti lain termasuk The Wonderboy, Gautham Kanakaraj (Gotham), and Poppy Ang.

 Sumber rujukan 

 Pautan luar 

 Cari lokasi cinema dan waktu tayangan: Malaysia



Kategori:Filem Malaysia tahun 2022
Kategori:Filem aksi Malaysia
Kategori:Filem komedi Malaysia
Kategori:Filem arahan Silver Chung